

RĪGAS VALSTSPILSĒTAS PAŠVALDĪBAS

PILSĒTAS ATTĪSTĪBAS DEPARTAMENTS

Dzirnavu iela 140, Rīga, LV-1050, tālrunis 67105800, e‑pasts pad@riga.lv

Rīgā

|  |  |  |  |
| --- | --- | --- | --- |
|  | 13.05.2025. | Nr. | DA-25-14159-nd |
|  |  |  |  |
| Uz | 10.05.2025 | Nr. | 25-50-e |

|  |
| --- |
| SIA "Lakeside by Q" paziņošanai e-adresē  SIA "REĢIONĀLIE PROJEKTI" paziņošanai e-adresē |

|  |
| --- |
| Par detālplānojuma redakcijas nodošanu publiskajai apspriešanai un institūciju atzinumu saņemšanai |

Rīgas valstspilsētas pašvaldības Pilsētas attīstības departaments (turpmāk – Departaments) ir saņēmis SIA “Lakeside by Q” (detālplānojuma ierosinātājs) pilnvarotās personas SIA “Reģionālie projekti” (detālplānojuma izstrādātājs) 10.05.2025. iesniegumu (reģistrēts Departamentā ar Nr. DA-25-19361-sd) ar lūgumu pieņemt lēmumu par detālplānojuma (detālplānojums zemes vienības daļai Brēmenes ielā 1A, Rīgā, ar kadastra apzīmējumu 01000842137, Roberta Feldmaņa ielā 2, Rīgā, ar kadastra apzīmējumu 01000842134, bez adreses, Rīgā, ar kadastra apzīmējumu 01000842135) redakcijas (turpmāk – Detālplānojums) nodošanu publiskajai apspriešanai un institūciju atzinumu saņemšanai.

Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 109. punkts paredz, ka izstrādes vadītājs sagatavoto detālplānojuma redakciju kopā ar ziņojumu par tā turpmāko virzību iesniedz izskatīšanai pašvaldības institūcijai, kas pieņem vienu no šādiem lēmumiem: 1) nodot detālplānojuma projektu publiskajai apspriešanai un institūciju atzinumu saņemšanai, nosakot publiskās apspriešanas termiņu ne īsāku par 15 un ne garāku par 30 darbdienām (109.1. apakšpunkts); 2) precizēt detālplānojuma redakciju atbilstoši izstrādes vadītāja ziņojumam (109.2. apakšpunkts).

Izvērtējot Detālplānojuma redakciju, Departamenta Pilsētbūvniecības padomē (08.05.2025), Departaments

**nolemj:**

1. Nodot Detālplānojumu publiskajai apspriešanai un institūciju atzinumu saņemšanai;
2. Ievietot paziņojumu par Detālplānojuma publisko apspriešanu pašvaldības tīmekļa vietnēs;
3. Noteikt publiskās apspriešanas termiņu – 15 darbdienas.

*Atbilstoši Administratīvā procesa likuma (turpmāk – APL) 70. panta pirmajai daļai šis administratīvais akts stājas spēkā tā paziņošanas brīdī adresātam.*

*Saskaņā ar APL 70. panta pirmo un otro daļu, 76. panta pirmo un otro daļu,  121. panta pirmo daļu, 122. pantu, 189. panta pirmo daļu un Teritorijas attīstības plānošanas likuma 30. panta pirmo daļu šo administratīvo aktu varat pārsūdzēt tiesā viena mēneša laikā no dienas, kad administratīvais akts stājies spēkā, iesniedzot pieteikumu Administratīvās rajona tiesas tiesu namā (Rīgas tiesu nams: Baldones iela 1A, Rīga, LV-1007; Jelgavas tiesu nams: Atmodas iela 19, Jelgava, LV-3001; Valmieras tiesu nams: Voldemāra Baloža iela 13a, Valmiera, LV-4201; Rēzeknes tiesu nams: Atbrīvošanas aleja 88, Rēzekne, LV-4601; Liepājas tiesu nams: Lielā iela 4, Liepāja, LV-3401) pēc pieteicēja adreses.*

|  |  |
| --- | --- |
| Rīgas valstspilsētas pašvaldības Pilsētas attīstības departamenta Pilsētvides attīstības pārvaldes vadītāja p.i. | I.Staša-Šaršūne |

|  |
| --- |
| Plociņš 67105896 |